REPUBLIKA HRVATSKA
ZAGREBAČKA ŽUPANIJA
OPĆINA STUPNIK
OPĆINSKO VIJEĆE                                                                     
	
		                                    ZAPISNIK													
sa 6. sjednice Općinskog vijeća Općine Stupnik održane u srijedu 15.12.2021. u prostorijama Općine Stupnik, Gornjostupnička 33, Gornji Stupnik i elektronskim putem s početkom u 18:05.

Nazočni: predsjednik Općinskog vijeća Danijel Miholić i članovi Općinskog vijeća: Ivica Piškor, Maja Babić, Miroslav Lončarić, Josip Cvetko, Josip Vađić, Saša Tomečak, Tomislav Vrbanić, Vladimir Crnečki, Dubravka Jurković Dokuš i Miroslav Božić.
Nazočni elektronskim putem: Ivan Trgovec.
Nenazočni: Ljiljana Žuti.
Ostali nazočni: Općinski načelnik Bruno Perković.                   
Djelatnici: Valentina Ivanović, Sanina Jambrek, Dubravka Compagnoni, Koraljka Bjedov i Marina Ivić.

Sjednicom je predsjedavao predsjednik Općinskog vijeća Danijel Miholić koji je pozdravio nazočne i utvrdio da sjednici prisustvuje 12 (dvanaest) vijećnika (11 vijećnika osobno i 1 vijećnik elektronskim putem) te je time postignut kvorum za valjano održavanje sjednice.

Predsjednik Općinskog vijeća Danijel Miholić predložio je sljedeći:

DNEVNI RED

1.	Proračun Općine Stupnik  za 2022. godinu i projekcije za 2023. i 2024. godinu
Privitak: zaključak načelnika 
prijedlog Proračuna	
2.	Odluka o izvršavanju Proračuna Općine Stupnik za 2022. godinu  
Privitak: zaključak načelnika 
prijedlog Odluke
3.	Program građenja objekata i uređaja komunalne infrastrukture u Općini Stupnik za 2022. godinu
Privitak: zaključak načelnika 
prijedlog Programa
4.	Program održavanja komunalne infrastrukture u Općini Stupnik za 2022. godinu
Privitak: zaključak načelnika 
prijedlog Programa 
5.	Program javnih potreba u socijalnoj skrbi Općine Stupnik za 2022. godinu
Privitak: zaključak načelnika 
prijedlog Programa 
6.	Program javnih potreba u kulturi i sportu Općine Stupnik za 2022. godinu
Privitak: zaključak načelnika 
prijedlog Programa 
7.	Program utroška sredstava šumskog doprinosa u 2022. godini
Privitak: zaključak načelnika 
prijedlog Programa 

8.	Program korištenja naknade za zadržavanje nezakonito izgrađenih zgrada u prostoru za 2022. godinu
Privitak: zaključak načelnika 
prijedlog Programa  
9.	Odluka o privremenom financiranju udruga 
Privitak: zaključak načelnika
prijedlog Odluke

Predsjednik Općinskog vijeća Danijel Miholić  otvorio je raspravu po predloženom dnevnom redu. Članovi Općinskog vijeća nisu imali primjedbe na predloženi dnevni red.
Članovi Općinskog vijeća jednoglasno su usvojili predloženi Dnevni red.

Predsjednik Općinskog vijeća Danijel Miholić dao je na usvajanje zapisnik sa 5. sjednice Općinskog vijeća.
Članovi Općinskog vijeća jednoglasno su usvojili zapisnik sa 5. sjednice Općinskog vijeća.

Predsjednik Općinskog vijeća Danijel Miholić istaknuo je da su vijećnici dobili na klupe Amandmane načelnika na prijedlog Proračuna Općine Stupnik za 2022. godinu o kojima će se raspravljati pod prvom točkom dnevnog reda.

AKTUALNI SAT:

B.Perković – pozdravio je sve prisutne i istaknuo da je Proračun Općine Stupnik bitna tema i predlaže da se odmah krene s pitanjima.
M.Babić – pitala je vezano za potpisivanje ugovora za prijevoznike, tiče li se to Općine Stupnik?
B.Perković- odgovorio je da se to isključivo odnosi za županijske linije.
V.Crnečki – rekao je da je na prošloj sjednici postavio pitanje vezano za sanaciju cesta. Tko  radi sanaciju, po kojem natječaju, po kojoj cijeni? Odgovor je trebao dobiti naknadno, a pošto ga nije dobio sad postavlja isto  pitanje.
B.Perković- odgovorio je da se ispričava što odgovor nije poslan. Rekao je da će mu biti poslani svi ugovori koje imamo sa izvođačima radova uključujući i troškovnik.
V.Crnečki – pitao je vezano na odgovor koji je dobio za školu. Odgovor je od Zagrebačke županije točnije od gospodina Štugljina gdje piše da Zagrebačka županija planira prijaviti poziv za izgradnju Osnovne škole, te navodi da je načelnik u petom mjesecu rekao da je osnovana školska ustanova sa odjelom glazbene škole. 
B.Perković- odgovorio je da on to nije rekao. Rekao je da će ići prijedlog Zagrebačke županije prema Ministarstvu obrazovanja za osnivanje ustanova i ta priča nije vezana uz izgradnju škole. To su dvije odvojene priče. Čak i kad se sagradi školski objekt nije nužno imati školski ustanovu da bi netko u njemu bio. Sve će ići iz MP-oa. Najavljeno je u devetom mjesecu naknadno da će se oko 2.7 mlrd kuna odvojiti za školstvo u državi putem nacionalnog plana oporavka i otpornosti. To je bio novi moment. Može se dobiti 100% financiranje iz EU. Ta priča će uključivati cijelu Hrvatsku. Gradnja škola i ustanova ne idu niti s istih upravnih odjela. Nisu isti postupci.
V.Crnečki – dodao je da je neki novi moment taj MP-o?
B.Perković – odgovorio je da, u svakom slučaju. Dodaje da nikad nije rekao da je osnovana ustanova nego da će ići prijedlog. 
M.Lončarić- dodaje, ispravak netočnog navoda. Načelnik nikad nije spomenuo da je ustanova osnovana ni u kom trenutku. Tek je sad donesena Odluka koja je bila na prošlom sazivu Županijske skupštine da će se ići u prijedlog za sljedeću godinu.
D Miholić- dodaje da i njega zanima isto. S obzirom da se sve sjednice snimaju ne sjeća se da je načelnik ikad rekao da je ustanova osnovana.
B.Perković – rekao je da može i detaljnije ići. Izmjena mreže škole priča je koja se vrti četiri godine na nacionalnom nivou. Kroz tu priču Ministarstvo je slalo svim županijama prijedloge za osnivanje, tako i za Osnovnu školu Stupnik. Općina Stupnik dala je prijedlog na Ministarstvo i oni daju smjernice. Ministarstvo još uvijek nije izradilo izmjenu mreže škola. Ali može se raditi 

izmjena samo za jednu određenu ustanovu. Mi školu fizički nemamo. Kad je budemo imali ustanova će biti riješena. 
S.Tomečak – pitao je u kojoj je fazi natječaj za imenovanje direktora komunalca?
B.Perković –odgovorio je da je direktor izabran. Gospodin se zove Ante Grabovac.
AKTUALNI SAT JE ZAVRŠEN.

AD.1) Proračun Općine Stupnik  za 2022. godinu i projekcije za 2023. i 2024. godinu

D.Miholić – dao je riječ D.Compagnoni.
D.Compagnoni – pojasnila je Amandmane načelnika na prijedlog Proračuna Općine za 2022. te Proračun Općine Stupnik  za 2022. godinu i projekcije za 2023. i 2024. godinu.

Amandman 1
Smanjenje stavke – 
Razdjel 003 Jedinstveni upravni odjel, 
Glava 00301 Jedinstveni upravni odjel,
Program 1014 Izgradnja objekata i uređaja komunalne infrastrukture,
Kapitalni projekt K100021 Pločnici, 
Izvor 4.5. Prihodi od komunalne naknade
Račun 411 Materijalna imovina – prirodna bogatstva za iznos od 175.000,00kn

Povećanje  stavke – 
Razdjel 003 Jedinstveni upravni odjel, 
Glava 00301 Jedinstveni upravni odjel,
Program 1008 Javne potrebe u predškolskom odgoju,
Kapitalni projekt K100001 Izgradnja dječjeg vrtića 
Izvor 4.5. Prihodi od komunalne naknade
Račun 426 Nematerijalna proizvedena imovina za iznos od 175.000,00 kn

Amandman 2
Smanjenje stavke – 
Razdjel 003 Jedinstveni upravni odjel, 
Glava 00301 Jedinstveni upravni odjel,
Program 1014 Izgradnja objekata i uređaja komunalne infrastrukture,
Kapitalni projekt K100021 Pločnici, 
Izvor 4.5. Prihodi od komunalne naknade
Račun 411 Materijalna imovina – prirodna bogatstva za iznos od 250.000,00kn

Povećanje  stavke – 
Razdjel 003 Jedinstveni upravni odjel, 
Glava 00301 Jedinstveni upravni odjel,
Program 1015 Održavanje objekata i uređaja komunalne infrastrukture,
Aktivnost A100004 Rashodi za uređaje i javnu rasvjetu, 
Izvor 4.5. Prihodi od komunalne naknade
Račun 322 Rashodi za materijal i energiju za iznos od 250.000,00kn

Amandman 3
Smanjenje stavke – 
1.	Razdjel 003 Jedinstveni upravni odjel, 
Glava 00301 Jedinstveni upravni odjel,
Program 1008 Javne potrebe u predškolskom odgoju,
Aktivnost A100001 Sufinanciranje redovnih programa gradskih dječjih vrtića, 
Izvor 1.1. Prihodi od poreza
Račun 363 Pomoći unutar općeg proračuna za iznos od 100.000,00 kn

2.	Razdjel 003 Jedinstveni upravni odjel, 
Glava 00301 Jedinstveni upravni odjel,
Program 1008 Javne potrebe u predškolskom odgoju,
Aktivnost A100002 Sufinanciranje redovnih programa privatnih dječjih vrtića i sufinanciranje dadilja, 
Izvor 1.1. Prihodi od poreza
Račun 372 Ostale naknade građanima i kućanstvima iz proračuna za iznos od 137.000,00 kn

Povećanje  stavke – 
1.	Razdjel 003 Jedinstveni upravni odjel, 
Glava 00301 Jedinstveni upravni odjel,
Program 1011 Javne potrebe u socijalnoj skrbi,
Aktivnost A100010 Kapitalne donacije, 
Izvor 1.1. Prihodi od poreza
Račun 382 Kapitalne donacije za iznos od 237.000,00 kn

Amandman 4
Promjena u nazivu Kapitalnog projekta – 
Razdjel 003 Jedinstveni upravni odjel, 
Glava 00301 Jedinstveni upravni odjel,
Program 1014 Izgradnja objekata i uređaja komunalne infrastrukture,
Kapitalni projekt K100027 Izgradnja sportskog igrališta Tratina 
Naziv Kapitalnog projekta „Izgradnja sportskog igrališta Tratina“ mijenja se u „Izgradnja i opremanje dječjeg igrališta u Donjostupničkoj ulici“.

D.Miholić  – zamolio je M. Babić da iznese stav Odbora za financije i proračun.
M.Babić – rekla je da su članovi Odbora za financije i proračun jednoglasno donijeli Zaključak kojim predlažu Općinskom vijeću da se usvoji Proračun Općine Stupnik za 2022. godinu i projekcije za 2023. i 2024. godinu te Amandmani načelnika na prijedlog Proračuna Općine Stupnik za 2022. godinu.
V.Crnečki – dodao je da ima osvrt na proračun. Poruka Proračuna i projekcija vizija daje jednu poruku koju bi on sažeo u jednu rečenicu „dođite u Stupnik jer tu se isplati umrijeti“ znači „ne živjeti nego umrijeti“. Ako pogledamo Program građenja objekata i komunalne infrastrukture od ukupno 22.330.000,00 na zaduživanje se odnosi 15.600.000,00. Što znači oni koji su živi otplaćivati će taj projekt. Nadalje dodaje, od projekata koje bi pohvalio je projekt dječjeg vrtića mada se iznos od 175.000,00 odnosi se na dokumentaciju koja bi se trebala predati na natječaj. Želi istaknuti da je mladim obiteljima kad planiraju mjesto za život važno znati gdje će njihova djeca ići u vrtić i školu do drugih životnih stvari, ne gdje se nalaze dječja igrališta i groblje. Dodaje, ono što on vidi dugoročno i u projekciji 2023. i 2024., da će se povećavati postupno doprinosi, zaduživanja i polako tonemo prema dnu, bez neke jasne vizije koja bi dala mogućnost naznake da će mladi ljudi koji bi se doselili uplaćivanjem u Proračun potaknuti razvoj Općine.
B.Perković- odgovorio je da Proračun pokazuje jednu sliku ukupnih želja. Realizacija je bitna i to se vidi kroz godine kako funkcionira. Prednost se ne daje ničemu, sve je jednako važno. Dobar dio ljudi u Stupniku ima problem i s grobljem i s vrtićem. Kapacitet za ukope je puno manji od onog koji postoji za vrtiće. Za vrtić kapacitet je prevelik. U dijelu gdje je planiran vrtić nazire se mogućnost velikog dolaska novih obitelji. Ali isto tako neke obitelji gledaju gdje će im biti mrtvi kad umru. Obitelji ovdje pitaju „kad će“? Trenutno na području Općine Stupnik imamo prevelik kapacitet vrtića. Imamo privatni vrtić. Osnivač ne bi trebao biti bitan. Fleksibilnost Općine Stupnik je poprilično velika jer plaćamo vrtić tako gdje ljudi to žele Zagreb, Samobor itd., svima plaćamo jednake subvencije. Ljudima to tako odgovara. Kad dođe stupnički vrtić onda nema biranja vrtića. Kad mi napravimo ustanovu nema privatnog vrtića. Što se tiče groblja ljudi se nemaju di pokapati. Infrastruktura u Općini Stupnik je važna i jedna i druga. Od prodaje groblja dobivati ćemo investiciju. 
V.Crnečki- dodao je kako je baš načelnik prije četiri godine bio zagovarač groblja i vrtića. A sad su prioritet izgradnja dječjih igrališta u koje je do sad potrošeno oko 5.000.000,00 kn. Vezano za školu je nula, a za vrtić je po prvi puta pojavljuje iznos od 175.000,00 kn. Nadalje 

dodaje, kako u četiri godine nije napravljeno apsolutno ništa. To je ono što želi istaknuti, Proračun pokazuje totalnu bezidejnost. 
B Perković – odgovorio je citiram“ tvoja fiksacija su vrtić i škola“. Škola je jasno bila navedena kao dugoročni projekt to je jasno bilo istaknuto u samom Programu. Vrtić nije bio u prioritetu. Groblje je bilo u Programu. To je stvarno potreba. Dječja igrališta su jedino što Općina može raditi, a da ne treba građevinska dozvola. Sve je napravljeno transparentno i po propisima. Za prijašnjeg mandata ništa nije napravljeno po pitanju istoga. Nastavili smo raditi i na onome što je bilo dobro iz prijašnjeg mandata. Za sve što se nalazi u Proračunu postoji Odluka. 
M.Lončarić – dodao je da je na listi HDZ-a škola bila navedena kao jedan od dugoročnih projekata. Nikad nismo nosili plakete škola okolo, nikad nismo obećavali kontejnerske škole. Bivši načelnik po pitanju škole ništa nije napravio i Vi gospodine Crnečki to jako dobro znate.
V.Crnečki – ističe da načelnik nema viziju i to je činjenica. U četiri godine nije pokrenut niti jedan novi projekt. 
M.Lončarić – pitao je V. Crnečkog ako nije zadovoljan zašto nije predao niti jedan Amandman?
V.Crnečki – dodao je da ideje koje oni zastupaju su poznate. Suprotne su od Vaših.
B.Perković - odgovorio je na pitanje „da nema kapitalnih projekta“. Isti su pokrenuti. Kad je u pitanju groblje za vrijeme bivšeg načelnika nije odrađeno ništa. Pokrenuli smo projekt izvlaštenja za groblje.  Jedino što smo od bivšeg načelnika pokrenuli su kanalizacija i voda. Mi smo napravili projektiranja za nove ulice za kanalizaciju. Kanal K42 koji je bio u sklopu glavne ceste projektiran je do pola. Naknadno smo dali napraviti projekt. Pokrenut je projekt Sv. Benedikta. Projektirana je ulica Stupničke Šipkovine. 
V.Crnečki – dodaje da se unedogled ponavlja jedno te isto.

Predsjednik Općinskog vijeća Danijel Miholić – rekao je da se najprije glasa za Amandmane, a onda za točku dnevnog reda. 

Predsjednik Općinskog vijeća Danijel Miholić – dao je na glasanje Amandman 1 načelnika.

Članovi Općinskog vijeća predloženi Amandman 1 usvojili su sa 11 (jedanaest) glasova „za“  (Danijel Miholić, Ivica Piškor, Josip Cvetko, Maja Babić, Miroslav Lončarić, Josip Vađić, Saša Tomečak, Dubravka Jurković Dokuš, Miroslav Božić, Tomislav Vrbanić i Vladimir Crnečki). 

Predsjednik Općinskog vijeća Danijel Miholić – dao je na glasanje Amandman 2 načelnika.

Članovi Općinskog vijeća predloženi Amandman 2 usvojili su sa 10 (deset) glasova „za“  (Danijel Miholić, Ivica Piškor, Josip Cvetko, Maja Babić, Miroslav Lončarić, Josip Vađić, Saša Tomečak, Dubravka Jurković Dokuš, Miroslav Božić, Tomislav Vrbanić) i 1 (jedan) glas „protiv“ (Vladimir Crnečki). 

Predsjednik Općinskog vijeća Danijel Miholić – dao je na glasanje Amandman 3 načelnika.

Članovi Općinskog vijeća predloženi Amandman 3 usvojili su sa 10 (deset) glasova „za“  (Danijel Miholić, Ivica Piškor, Josip Cvetko, Maja Babić, Miroslav Lončarić, Josip Vađić, Saša Tomečak, Dubravka Jurković Dokuš, Miroslav Božić, Tomislav Vrbanić) 1 (jedan) glas „suzdržan“ (Vladimir Crnečki). 

Predsjednik Općinskog vijeća Danijel Miholić – dao je na glasanje Amandman 4 načelnika.

Članovi Općinskog vijeća predloženi Amandman 4 usvojili su sa 10 (deset) glasova „za“  (Danijel Miholić, Ivica Piškor, Josip Cvetko, Maja Babić, Miroslav Lončarić, Josip Vađić, Saša Tomečak, Dubravka Jurković Dokuš, Miroslav Božić, Tomislav Vrbanić) i 1 (jedan) glas „protiv“ (Vladimir Crnečki). 

Predsjednik Općinskog vijeća Danijel Miholić – konstatirao je da su usvojena sva 4 (četiri)  Amandmana načelnika.                                                

Predsjednik Općinskog vijeća Danijel Miholić dao je na glasanje Proračun Općine Stupnik  za 2022. godinu i projekcije za 2023. i 2024. godinu.

Članovi Općinskog vijeća su sa 9 (devet) glasova „za“ (Danijel Miholić, Ivica Piškor, Josip Cvetko, Maja Babić, Miroslav Lončarić, Josip Vađić, Saša Tomečak, Dubravka Jurković Dokuš, Miroslav Božić), 2 (dva) glasa „protiv“ (Vladimir Crnečki i Ivan Trgovec) i 1 (jedan) glas „suzdržan“ (Tomislav Vrbanić) donijeli                                                    

                                                           Odluku
o prihvaćanju Proračuna Općine Stupnik  za 2022. godinu i projekcije za 2023. i 2024. godinu
Odluka se privija ovom zapisniku i čini njegov sastavni dio.

AD.2) Odluka o izvršavanju Proračuna Općine Stupnik za 2022. godinu  

D.Miholić – dao je riječ D. Compagnoni.
D.Compagnoni – pojasnila je Odluku o izvršavanju Proračuna Općine Stupnik za 2022. godinu  
D.Miholić  – zamolio je M. Babić da iznese stav Odbora za financije i proračun.
M.Babić – rekla je da su članovi Odbora za financije i proračun jednoglasno donijeli Zaključak kojim predlažu Općinskom vijeću da  usvoji Odluku o izvršavanju Proračuna Općine Stupnik za 2022. godinu.  

Predsjednik Općinskog vijeća Danijel Miholić dao je na glasanje Odluku o izvršavanju Proračuna Općine Stupnik za 2022. godinu.  

Članovi Općinskog vijeća su sa 9 (devet) glasova „za“ (Danijel Miholić, Ivica Piškor, Josip Cvetko, Maja Babić, Miroslav Lončarić, Josip Vađić, Saša Tomečak, Dubravka Jurković Dokuš, Miroslav Božić), 2 (dva) glasa „protiv“ (Vladimir Crnečki i Ivan Trgovec) i 1 (jedan) glas „suzdržan“ (Tomislav Vrbanić) donijeli                                                    
  
                                                             Odluku
o prihvaćanju Odluke o izvršavanju Proračuna Općine Stupnik za 2022. godinu    
Odluka se privija ovom zapisniku i čini njegov sastavni dio.

AD.3) Program građenja objekata i uređaja komunalne infrastrukture u Općini Stupnik za 2022. godinu

D.Miholić – dao je riječ K. Bjedov.
K.Bjedov – pojasnila je Program građenja objekata i uređaja komunalne infrastrukture u Općini Stupnik za 2022. godinu.
D.Miholić  – zamolio je I.Piškora da iznese stav Odbora za komunalne djelatnosti.
I.Piškor – rekao je da su članovi Odbora za komunalne djelatnosti jednoglasno donijeli Zaključak kojim predlažu Općinskom vijeću da se usvoji Program građenja objekata i uređaja komunalne infrastrukture u Općini Stupnik za 2022. godinu.
T.Vrbanić – pitao je za otkup zemljišta za groblje, je su li ova predviđena sredstva za cjelokupni otkup ili?
K.Bjedov- odgovorila je da nisu to sva sredstva.

Predsjednik Općinskog vijeća Danijel Miholić dao je na glasanje Program građenja objekata i uređaja komunalne infrastrukture u Općini Stupnik za 2022. godinu.

Članovi Općinskog vijeća su sa 9 (devet) glasova „za“ (Danijel Miholić, Ivica Piškor, Josip Cvetko, Maja Babić, Miroslav Lončarić, Josip Vađić, Tomislav Vrbanić, Dubravka Jurković Dokuš, Miroslav Božić), 1 (jedan) glas „protiv“ (Vladimir Crnečki) i 2 (dva) glasa „suzdržan“ (Ivan Trgovec i Saša Tomečak) donijeli                                                    

                                                              Odluku
o prihvaćanju Programa građenja objekata i uređaja komunalne infrastrukture u Općini Stupnik za 2022. godinu
Odluka se privija ovom zapisniku i čini njegov sastavni dio.

AD.4)  Program održavanja komunalne infrastrukture u Općini Stupnik za 2022. godinu

D.Miholić – dao je riječ K.Bjedov.
K.Bjedov – pojasnila je Program održavanja komunalne infrastrukture u Općini Stupnik za 2022. godinu.
D.Miholić  – zamolio je I.Piškora da iznese stav Odbora za komunalne djelatnosti.
I.Piškor – rekao je  da su članovi Odbora za komunalne djelatnosti jednoglasno donijeli Zaključak kojim predlažu Općinskom vijeću da se usvoji Program održavanja komunalne infrastrukture u Općini Stupnik za 2022. godinu.

Predsjednik Općinskog vijeća Danijel Miholić dao je na glasanje Program održavanja komunalne infrastrukture u Općini Stupnik za 2022. godinu.

Članovi Općinskog vijeća su sa 9 (devet) glasova „za“ (Danijel Miholić, Ivica Piškor, Josip Cvetko, Maja Babić, Miroslav Lončarić, Josip Vađić, Saša Tomečak, Dubravka Jurković Dokuš, Miroslav Božić), 1 (jedan) glas „protiv“ (Vladimir Crnečki) i 2 (dva) glasa „suzdržan“ (Ivan Trgovec i Tomislav Vrbanić) donijeli                                                    

                                                              Odluku
o prihvaćanju Programa održavanja komunalne infrastrukture u Općini Stupnik za 2022. godinu
Odluka se privija ovom zapisniku i čini njegov sastavni dio.

AD.5) Program javnih potreba u socijalnoj skrbi Općine Stupnik za 2022. godinu

D.Miholić – dao je riječ S.Jambrek.
S.Jambrek – pojasnila je Program javnih potreba u socijalnoj skrbi Općine Stupnik za 2022. godinu.
D.Miholić  – zamolio je J.Vađića da iznese stav Odbora za društvene djelatnosti i socijalnu skrb.
J. Vađić – rekao je  da su članovi Odbora za društvene djelatnosti i socijalnu skrb jednoglasno donijeli Zaključak kojim predlažu Općinskom vijeću da se usvoji Program javnih potreba u socijalnoj skrbi Općine Stupnik za 2022. godinu.

Predsjednik Općinskog vijeća Danijel Miholić dao je na glasanje Program javnih potreba u socijalnoj skrbi Općine Stupnik za 2022. godinu.

Članovi Općinskog vijeća su sa 12 (dvanaest) glasova „za“ (Danijel Miholić, Ivica Piškor, Josip Cvetko, Maja Babić, Miroslav Lončarić, Josip Vađić, Miroslav Božić, Dubravka Jurković Dokuš, Tomislav Vrbanić, Vladimir Crnečki, Saša Tomečak i Ivan Trgovec) donijeli                                                    

                                                              Odluku
o prihvaćanju Programa javnih potreba u socijalnoj skrbi Općine Stupnik za 2022. godinu
Odluka se privija ovom zapisniku i čini njegov sastavni dio.

AD.6) Program javnih potreba u kulturi i sportu Općine Stupnik za 2022. godinu

D.Miholić – dao je riječ S.Jambrek.
S.Jambrek – pojasnila je Program javnih potreba u kulturi i sportu Općine Stupnik za 2022. godinu.
D.Miholić  – zamolio je J.Vađića da iznese stav Odbora za društvene djelatnosti i socijalnu skrb.
J. Vađić – rekao je  da su članovi Odbora za društvene djelatnosti i socijalnu skrb jednoglasno donijeli Zaključak kojim predlažu Općinskom vijeću da se usvoji Program javnih potreba u kulturi i sportu Općine Stupnik za 2022. godinu.
T.Vrbanić – pitao je na što se odnosi kapitalna donacija Župi Sv. Ivan Nepomuk?
B.Perković – odgovorio je da se odnosi na uređenje krova i fasade na crkvi Sv. Benedikta.

Predsjednik Općinskog vijeća Danijel Miholić dao je na glasanje Program javnih potreba u kulturi i sportu Općine Stupnik za 2022. godinu.

Članovi Općinskog vijeća su sa 11 (jedanaest) glasova „za“ (Danijel Miholić, Ivica Piškor, Josip Cvetko, Maja Babić, Miroslav Lončarić, Josip Vađić, Miroslav Božić, Dubravka Jurković Dokuš, Saša Tomečak, Ivan Trgovec, Tomislav Vrbanić), 1 (jedan) glas „suzdržan“ (Vladimir Crnečki) donijeli                                                    

                                                              Odluku
o prihvaćanju Programu javnih potreba u kulturi i sportu Općine Stupnik za 2022. godinu
Odluka se privija ovom zapisniku i čini njegov sastavni dio.

AD.7) 	Program utroška sredstava šumskog doprinosa u 2022. godini

D.Miholić – dao je riječ D.Compagnoni.
D.Compagnoni – pojasnila je Program utroška sredstava šumskog doprinosa u 2022. godini.
D.Miholić  – zamolio je M.Babić da iznese stav Odbora za financije i proračun.
M.Babić – rekla je  da su članovi Odbora za financije i proračun jednoglasno donijeli Zaključak kojim predlažu Općinskom vijeću da se usvoji Program utroška sredstava šumskog doprinosa u 2022. godini.

Predsjednik Općinskog vijeća Danijel Miholić dao je na glasanje Program utroška sredstava šumskog doprinosa u 2022. godini.

Članovi Općinskog vijeća su sa 10 (deset) glasova „za“ (Danijel Miholić, Ivica Piškor, Josip Cvetko, Maja Babić, Miroslav Lončarić, Josip Vađić, Miroslav Božić, Dubravka Jurković Dokuš, Saša Tomečak, Tomislav Vrbanić) i 2 (dva) glasa „suzdržan“ ( Vladimir Crnečki i Ivan Trgovec) donijeli                                                    

                                                              Odluku
o prihvaćanju Programa utroška sredstava šumskog doprinosa u 2022. godini
Odluka se privija ovom zapisniku i čini njegov sastavni dio.

AD.8) Program korištenja naknade za zadržavanje nezakonito izgrađenih zgrada u prostoru za 2022. godinu

D.Miholić – dao je riječ D.Compagnoni.
D.Compagnoni – pojasnila je Program korištenja naknade za zadržavanje nezakonito izgrađenih zgrada u prostoru za 2022. godinu.
D.Miholić  – zamolio je M.Babić da iznese stav Odbora za financije i proračun.
M.Babić – rekla je  da su članovi Odbora za financije i proračun jednoglasno donijeli Zaključak kojim predlažu Općinskom vijeću da se usvoji Program korištenja naknade za zadržavanje nezakonito izgrađenih zgrada u prostoru za 2022. godinu.

Predsjednik Općinskog vijeća Danijel Miholić dao je na glasanje Program korištenja naknade za zadržavanje nezakonito izgrađenih zgrada u prostoru za 2022. godinu.

Članovi Općinskog vijeća su sa 9 (devet) glasova „za“ (Danijel Miholić, Ivica Piškor, Josip Cvetko, Maja Babić, Miroslav Lončarić, Josip Vađić, Saša Tomečak, Dubravka Jurković Dokuš, Miroslav Božić) i 3 (tri) glasa „suzdržan“ (Ivan Trgovec, Tomislav Vrbanić i Vladimir Crnečki) donijeli                                                    
                                                              Odluku
o prihvaćanju Programa korištenja naknade za zadržavanje nezakonito izgrađenih zgrada u prostoru za 2022. godinu
Odluka se privija ovom zapisniku i čini njegov sastavni dio.

AD.9) Odluka o privremenom financiranju udruga

D.Miholić – dao je riječ S. Jambrek.
S.Jambrek –pojasnila je Odluku o privremenom financiranju udruga.
D.Miholić  – zamolio je M.Babić da iznese stav Odbora za financije i proračun.
M.Babić – rekao je  da su članovi Odbora za financije i proračun jednoglasno donijeli Zaključak kojim predlažu Općinskom vijeću da se usvoji Odluka o privremenom financiranju udruga.

Predsjednik Općinskog vijeća Danijel Miholić dao je na glasanje Odluku o privremenom financiranju udruga.

Članovi Općinskog vijeća su sa 12 (dvanaest) glasova „za“ (Danijel Miholić, Ivica Piškor, Josip Cvetko, Maja Babić, Miroslav Lončarić, Josip Vađić, Miroslav Božić, Dubravka Jurković Dokuš, Tomislav Vrbanić, Vladimir Crnečki, Saša Tomečak i Ivan Trgovec) donijeli                                                    

                                                              Odluku
o prihvaćanju Odluke o privremenom financiranju udruga
Odluka se privija ovom zapisniku i čini njegov sastavni dio.

Sjednica je završila s radom u 19:40 sati.

KLASA: 021-01/21-01/10
URBROJ: 238/28-01-21-2

   Po tonskom i elektronskom zapisu zapisnik sastavila:
	
 Marina Ivić		
OPĆINSKO VIJEĆE
PREDSJEDNIK:

      Danijel Miholić